## עיריית בת ים

 ‏‏ ‏ ‏23 פברואר, 2023

 **עיריית בת-ים**

### **מכרז חיצוני 25/23 לתפקיד**

 **מפקח/ת בכיר/ה (חוקר/ת) לתכנון ובניה**

|  |  |
| --- | --- |
| **היחידה:**  | מינהל הנדסה |
| **תיאור המשרה:**  | מפקח/ת בכיר/ה (חוקר/ת) לתכנון ובנייה |
| **דרגת המשרה ודירוגה:**  | לפי הסכם העבודה הקיבוצי לתכנון ובנייה |
| **היקף העסקה:**  | מלאה |
| **סוג המכרז:** | חיצוני  |
| **תאור התפקיד:**  | אכיפת דיני התכנון והבניה במרחב התכנון המקומי.עיקרי התפקיד:1. פיקוח, איתור עבירות וייזום פעולות אכיפה
2. הפעלת סמכויות אכיפה המוקנות בהתאם לחוק התכנון והבניה ובהתאם להנחיות מקצועיות ביצוע צווים.
3. חקירות עבירות תכנון ובניה
4. ביצוע צווים
5. מעקב, בקרה ופעולות נלוות.
6. כל מטלה נוספת שתוטל ע"י הממונה
 |
| **תנאי סף:** | 1. **השכלה ודרישות מקצועיות**

 בעל תואר אקדמי, שנרכש במוסד המוכר על ידי המועצה להשכלה גבוהה, או שקיבל הכרה מהמחלקה להערכת תארים אקדמיים בחוץ לארץ, רצוי באחד או יותר מהתחומים הבאים: הנדסה אזרחית, אדריכלות, משפטים, גיאוגרפיה, לימודי הסביבה או תכנון עירוני ואזורי. או הנדסאי או טכנאי רשום בהתאם לסעיף 39 לחוק ההנדסאים והטכנאים המוסמכים, התשע"ג-2012 באותם תחומים או תעודת סמיכות לרבנות ("יורה יורה") לפי אישור הרבנות הראשית לישראל או אישור לימודים בתכנית מלאה בישיבה גבוהה או בכולל, שש שנים לפחות אחרי גיל 18 ומעבר שלוש בחינות לפחות מתוך מכלול הבחינות שמקיימת הרבנות הראשית לישראל (שתיים משלוש הבחינות יהיו בדיני שבת ודיני איסור והיתר). או הסמכה כמפקח תכנון ובניה שניתנה לפני ה 25/10/2017.* המועמד יחוייב לסיים בהצלחה תכנית הכשרה למפקחים בכירים, לא יאוחר משנה וחצי מתחילת מינויו.
1. **דרישות נוספות**
2. רישיון נהיגה בתוקף
3. יישומי מחשב – היכרות עם תוכנות ה Office, היכרות עם מערכת מידע גיאוגרפית (GIS)
4. היעדר רישום פלילי
 |
| **מאפייני עשייה ייחודיים לתפקיד:** | 1. בריאות תקינה וכושר גופני ברמה טובה
2. עבודה בשעות לא שגרתיות
3. עבודת שטח ונסיעות מרובות
4. יכולת עמידה בלחצים
 |
| **כפיפות:**  | מנהל אגף פיקוח על הבניה |

## הערות:

1. **בקשה שתוגש ללא תעודות/ אישורים רלוונטיים לא תידון**.
2. הזוכה במכרז מתקבל/ת לתקופת ניסיון של שנתיים בה יבחנו כישוריו/ה  עפ"י חוות דעתו של הממונה הישיר.
3. יתכנו שינויים בתיאור התפקיד בהתאם לשינוי מבנה ארגוני ו/או צורכי המערכת.
4. מועמד עם מוגבלות זכאי להתאמות בהליכי הקבלה לעבודה.
5. מתן עדיפות למועמד המשתייך לאוכלוסייה הזכאית לייצוג הולם שאינה מיוצגת באופן הולם בקרב עובדי הרשות המקומית, אם הוא בעל כישורים דומים לכישורי שאר המועמדים
6. בכל מקום בו נאמר בלשון זכר, הכוונה גם ללשון נקבה ולהיפך.
7. המועמד שייבחר ישובץ במערך החירום העירוני

## אופן הגשת ההצעה

**להגשת מועמדות עד לתאריך 9.3.23 (עד השעה 12:00)** [**לחץ כאן**](https://bat-yam.automas.co.il/page5?tenderid=2023-783&file=&tenderdisplay=2023-25) **- (הקישור נמצא באתר האינטרנט של עיריית בת ים (מכרזי כוח אדם**).

 **בכבוד רב,**

 **צביקה ברוט**

 **ראש העיר**